સુત્રોથી મળતી જાણકારી મુજબ જ્યારે આ ફિલ્મ માટે મનીષ નસરુદ્દીન શાહને અપ્રોચ કર્યો હતો ત્યારે તેમની ફી ભરવા માટે પણ તેમની પાસે પૈસા નહતા. પણ નસરુદ્દીનને આ ફિલ્મની સ્ક્રીપ્ટ ગમી ગઇ અને આ ફિલ્મમાં જાદુગરનો રોલ કરવાની તેમણે હામી ભરી. ઉલ્લેખનીય છે કે હાલ ગુજરાતી ફિલ્મો અનેક નવી પ્રકારની સ્ટોરી લઇને આવી રહી છે અને તેને સારો પ્રતિસાદ પણ મળી રહ્યો છે. વળી રાજ્ય સરકાર દ્વારા ગુજરાતી ફિલ્મોને જે સહાય કરવામાં આવી છે તેના કારણે પણ ગુજરાતી ફિલ્મો નવી વાર્તાઓ સાથે એક્સપરીમેન્ટ કરી શકી છે. જે સારી વાત છે. આ વખતે દિલ્હી ખાતે તે 65માં રાષ્ટ્રીય પુરસ્કારની જાહેરાત કરવામાં આવી હતી તેમાં ન્યૂટન ફિલ્મની શ્રેષ્ઠ ફિલ્મ તરીકે પસંદગી થઇ હતી. વળી દિવંગત એક્ટ્રેસ શ્રીદેવીને સન્માનિત કરવામાં આવી હતી.